Nou ambasador al SUA în R. Moldova. Președintele american Biden i-a anunțat numele
Statele Unite vor avea un nou ambasador în R. Moldova. Kelly Adams-Smith a fost nominalizată la funcția de ambasador extraordinar și plenipotențiar în Republica Moldova, de către președintele SUA, Joe Biden, anunță Casa Albă.
Kelly Adams-Smith este în prezent șefă adjunctă la Misiunea SUA în Uniunea Europeană. Anterior, diplomata americană a fost a fost coordonatoare principală pentru afaceri de securitate națională în biroul vicepreședintelui american. De asemenea, ea a fost însărcinată cu afaceri, interimară și șefă adjunctă a misiunii la Ambasada SUA din Praga, Republica Cehă, consilieră economică la Ambasada SUA din Londra, secretară executivă adjunctă a Consiliului de Securitate Națională de la Casa Albă și membră a facultății la Colegiul Național de Război.
Alte mai avut misiuni diplomatice în Sofia, Bulgaria; Tallinn, Estonia; și Moscova, Rusia, mai informează Casa Albă. Cunoaște limbile rusă, bulgară, estonă și cehă.
Actualul ambasador al SUA în R. Moldova este Kent D. Logsdon, care se află la la final de mandat.